Eduardo Iturrisaga

Eduardo Patrisio Iturrisaga Bonelji (; dzimis  Karakasā) ir Venecuēlas starptautiskais lielmeistars šahā (2008).

 Biogrāfija 
Šahu iemācījies spēlēt piecu gadu vecumā. No deviņiem gadiem sācis nopietni piedalīties šaha turnīros. 2004. gadā Bogotā uzvarējis Panamerikas junioru šaha čempionātā U16 vecuma grupā.Bogotá 2004 - 20° Campeonato Panamericano u16 (boys) 2006. gadā turpat uzvarējis Panamerikas junioru šaha čempionātā U20 vecuma grupā.Bogotá 2006 - 31° Campeonato Panamericano Juvenil

No 2005. līdz 2008. gadam četras reizes pēc kārtas uzvarējis Venecuēlas šaha čempionātos. 2007. gadā dalījis pirmo vietu Amerikas kontinenta valstu šaha čempionātā un kvalificējies Pasaules kausa izcīņai šahā pēc izslēgšanas sistēmas, kur 1. kārtā zaudējis Pjotram Svidleram. 2008. gadā Spānijā bijis otrais Iberoamerikas valstu šaha čempionātā. 2009. gadā atkārtoti piedalījies Pasaules kausā šahā, kurā 1. kārtā uzvarējis Baaduru Džobavu, bet 2. kārtā zaudējis Sergejam Tivjakovam.2009 World Cup
2010. gadā uzvarējis Dubaijas atklātajā šaha čempionātā.Eight players share first, GM Eduardo Iturrizaga champion on superior tiebreak 2013. gadā piedalījies Pasaules kausā šahā un 1. kārtā piekāpies Oleksandram Oņiščukam. 2014. gadā Rīgā starptautiskajā šaha festivālā Rīgas Tehniskās universitātes Open 2014 izcīnījis 3. vietu "A" turnīrā.Riga Technical University Open 2014 - Tournament A 2015. gadā Bāzelē kopā ar Arkādiju Naidiču un citiem lielmeistariem dalījis pirmo vietu starptautiskajā šaha festivālā.Arkadij Naiditsch wins another trophy in Switzerland Tajā pašā gadā piedalījies arī Pasaules kausā šahā, kur 1. kārtā zaudējis Maksimam Rodšteinam.

2023. gada novembrī Daglasā ierindojies 85. vietā "FIDE Grand Swiss" turnīrā.2023 FIDE Grand Swiss

Pārstāvējis Venecuēlas komandu Pasaules šaha olimpiādēs, kurās piedalījies 7 reizes (2004-2016). Individuālajā vērtējumā izcīnījis bronzas (2006) medaļu.OlimpBase :: Men's Chess Olympiads :: Eduardo Iturrizaga

Par panākumiem turnīros FIDE 2008. gadā Iturrisagam piešķīrusi starptautiskā lielmeistara (GM) nosaukumu. Bijis pirmais Venecuēlas šahists, kas kļuvis par šaha lielmeistaru.

 Atsauces 

 Ārējās saites 

Kategorija:1989. gadā dzimušie
Kategorija:Venecuēlas šahisti